Plan International Norge

Plan International NorgePlan Norge; frivillighetnorge.no er en uavhengig barnerettighetsorganisasjon som jobber for å fremme barn og jenters rettigheter gjennom både langsiktig utviklingsarbeid og nødhjelp. Organisasjonen er del av Plan International som er tilstede i over 80 land. Organisasjonen Plan International ble grunnlagt i Spania i 1937 av den britiske journalisten John Langdon-Davies, i samarbeid med Eric Muggeridge.

Organisasjonen ble tildelt TV-aksjonen for 2021, med tittelen «Barn, ikke brud».TV-aksjonen NRK 2021; blimed.no Inntektene fra TV-aksjonen skal gå til bekjempelse av barneekteskap i Mali, Niger, Malawi, Bangladesh og Nepal. Organisasjonen deler ut Jenteprisen.

 Organisasjonen 
Plan International ble etablert i Norge i 1996. Plans målsetning er at alle barn skal få realisert sine muligheter og at barns rettigheter og verdighet blir respektert i tråd med FNs barnekonvensjon og menneskerettighetene. Der barn ikke har det bra, har ofte jenter det verst. Derfor har Plan et særlig fokus på jenter. Plan er religiøst uavhengig og partipolitisk nøytral. 

Generalsekretær 
 Kari Helene Partapuoli (2018 - nåværende)
 Kjell Erik Øie (2015 - 2018)
 Olaf Thommessen. (2013 - 2015)
 Helen Bjørnøy (2008 - 2013)
 Sandro Parmeggiani (1997 - 2008)

 Plan Internationals historie 
Plan International ble etablert i 1937, i Spania. Den britiske krigssreporteren John Langdon-Davies var utenrikskorrespondent under den spanske borgerkrigen, mens Eric Muggeridge jobbet for flyktninger i Spania. Sammen etablerte de Plan. Bakgrunnen var at Langdon-Davies fikk ideen om å etablere et forhold mellom giver og mottaker – en modell som setter barn i sentrum og hvor barn er kjernen i alt Plan gjør. Plans opprinnelige mål var å gi mat, husly og utdanning til spanske barn under den spanske borgerkrigen. Under den andre verdenskrig ble Plan kjent som organisasjonen Foster Parents Plan for War Children, og jobbet i Storbritannia med å hjelpe barn i Europa som hadde mistet sine nære. 

Etter krigen ekspanderte Plan til flere land i Europa og Kina. På 1960-tallet utvidet Plan til flere land i Asia og Latin-Amerika og på 70-tallet til Afrika. Den amerikanske førstedamen Jacqueline Kennedy var ambassadør for Plans 25-årsjubileum i 1962.

Plans virksomhet i Sri Lanka ble i 2021 omtalt som en «bistandsfiasko».S. Majid. «Plans bistandsfiasko»; VG, 2.7.2021 Plan stengte kontoret på Sri Lanka i 2019 etter 38 år i landet. Beslutningen ble tatt på bakgrunn av Plan Sri Lanka sin manglende evne til å levere kostnadseffektive prosjekter.Gunvor Kronman: Lessons from Sri Lanka; plan-international.org, 25.6.2021

Jenteprisen
Plan International Norge deler hvert år ut Jenteprisen i forbindelse med den internasjonale jentedagen 11. oktober. Prisen ble første gang delt i 2012.

Referanser

Eksterne lenker


  TV-aksjonen NRK 2021; blimed.no

Kategori:Norske humanitære organisasjoner
Kategori:Etableringer i 1996